google/wiki40b huggingface dataset:
Catherine de Rambouillet

Biografi

Hun ble født i Roma som eneste barn og dermed arving av markgreven av Pisani, Jean de Vivonne, og hans hustru Giulia Savelli, av romersk adel. Dermed hadde Catherine de Vivonne alle forutsetninger for å skape seg et navn. Da hun var tolv år, ble hun giftet bort med Charles d'Angennes, vicomte av Le Mans og senere markgreve av Rambouillet. Den unge italienske markisen fant intet behag i det franske hoff. Etter at hun hadde født sitt første barn, datteren Julie d'Angennes, i 1607, begynte hun å samle mennesker omkring seg som hun selv hadde høy aktelse for. Dette var begynnelsen på preciositeten.
Selskapet møttes i markisens residens, Hotel Pisani, som senere ble kalt Hotel de Rambouillet, i nærheten av de senere Grands Magasins du Louvre. Markgrevinnen gjorde en rekke disposisjoner for å innrette sin residens slik at det skulle være funksjonelt som litterær salong og for mottakelser, og lot derfor bygge suiter av små rom som besøkere lett kunne forflytte seg mellom og som skapte intimt fortrolige stemninger. Disse ombygningene ble utført i 1618.
Markisens salong beholdt sin betydning som sentrum for vidd og lærde selskap til 1650. Stort sett ble samtlige av de mest fremstående skikkelser i det franske samfunns- og kulturliv stamgjester, særlig i andre kvartal av 1600-tallet, da dets rykte var som mest lysende. Hennes suksess som vertinne hadde flere grunner. Hun hadde en god dannelse, men avvek i denne forstand ikke nevneverdig fra sin omgangskrets. I likhet med markisen mislikte mange av hennes gjester intrigene ved hoffet, og fant derfor tilsammenligning atmosfæren ved Hotel de Rambouillet å være en velkommen forandring og avveksling.
Markisen var kjent for sin vennlighet og mangel av fordommer. De mange elokvente memoarene som ble forfattet fra og med denne tid i Frankrike, kan spore sin estetikk til de kunstneriske normer som oppstod ved konversasjonene i salongen. Markisen selv ble kalt «den uforlignelige Arthenice», et navn som er et anagram for hennes fornavn Catherine og ble utmyntet av Malherbe og Racan.
Blant de mest omtalte hendelsene ved hennes salong er sonettekrigen mellom Voiture og Benserade, og tilkomsten av madrigalsamlingen Guirlande de Julie som handler om forskjellige blomster og er tilegnet markisens datter Julie d'Angennes.
Preciositeten er omtalt på en karikert måte i Molieres komedie Les Précieuses ridicules. En særlig hån ble Mademoiselle de Scudery til del. Enkelte medlemmer av preciositeten var imidlertid stolte over de galante sosiale kodene ved salongen, og practical jokes var vanlige, noe som tyder på en viss selvdistanse. Spørsmålet er er åpent om Moliere forhånet selve Hotel de Rambouillet eller snarere alle dets imitasjoner. Molieres satire, og også fronden, fikk i alle fall til følge at glansdagene for Rambouillets salong var forbi. Salongen hadde trass i disse motganger åpent fram til markisens død, den 2. desember 1665.
NM i svømming 1951

NM i svømming 1951 ble arrangert i Ingierstrand bad i Oppegård 3.-5. august 1951.
Ciudad del Plata

Transport

Ruta 1 forbinder Ciudad del Plata med Montevideo (øst) og Colonia del Sacramento (vest).
Autoritær

Autoritær (fransk, av latin auctoritas, myndighet) betegnes den som uten saklig grunnlag eller uten å gi saklig begrunnelse, bestemmer over andre. En autoritær innstilling kan også medføre overdreven respekt for enhver som står over en i sosial rang, slik at man lar seg dominere på følelsesmessig grunnlag uten fornuftsstyrte argumenter.
En autoritær oppdragelse bygger på prinsippet om at barn skal lystre uten forklaring av årsak eller hensikt med den forlangte atferd, og godta den voksnes mening som riktig.
Bergen City Marathon

Bergen City Marathon arrangeres siste lørdag i april hvert år. I 2019 ble løpet arrangert for åttende gang. Løpet har start og mål på Bryggen i Bergen. Løypen går blant annet gjennom Gamle Bergen og Fjellveien. Videre går løypen langs gangveien rundt Store Lungegårdsvann og gjennom Nygårdsparken. Her starter 5km. Små gater og sjarmerende små trehus på Nordnes leder løperne videre inn i Nordnesparken. Her starter barneløpet. Bergen City Marathon er et sentrumsnært løp.
Distanser:
Maraton 42km, Halvmaraton 21km, 5km, 2km barneløp, Stafetten
Deltakerutvikling:
2012 – 1600 påmeldte, 2013 – 5000 påmeldte, 2014 – 7000 påmeldte, 2015 – 9140 påmeldte, 2016 – 10.760 påmeldte, 2017 - 10.500 påmeldte, 2018 - 10.000 påmeldte, 2019 - 12.500 påmeldte.
Klasseinndeling:
1. Maraton
18 – 19 år = junior (yngste klasse maraton)
20 – 22 år = ungdom (U23)
23 – 34 år
35 – 39 år
40 – 44 år deretter 5-årsklasser så lenge det er deltakere.
2. Halvmaraton
16 – 17 år (yngste klasse halvmaraton)
18 – 19 år = junior
20 – 22 år = ungdom (U23)
23 – 34 år
35 – 39 år
40 – 44 år deretter 5-årsklasser så lenge det er deltakere.
3. 5km
10 – 11 år
12 – 13 år
14 – 15 år
16 – 17 år
18 – 19 år = junior
20 – 22 år = ungdom (U23)
23 – 34 år
35 – 39 år
40 – 44 år deretter 5-årsklasser så lenge det er deltakere.
4. Stafetten
Damelag (Kun damer på laget)
Herrelag (Kun herrer på laget)
Mixlag (Her må begge kjønn være representert – se www.bergencitymarathon.no for konkurranseregler)
5. Barneløp
0 – 12 år
Tengyur

Tengyur, også kalt Tanjur (tibetansk: བསྟན་འགྱུར, wylie: bstan-’gyur, tradisjonell kinesisk: 丹珠爾, forenklet kinesisk: 丹珠尔, pinyin: dānzhūěr, ordrett: «de oversatte avhandlinger»), er den andre delen av den tibetanske buddhistiske kanon. Tekstsamlingen er et kompendium til Kangyur eller «[Buddhas] oversatte ord» og inneholder 3 626 tekster fordelt på 225 bind.
Drevsjø

Drevsjø er det største tettstedet i Engerdal kommune i Hedmark. Drevsjø ligger rett ved innsjøen Drevsjøen, som er langgrunn. Innsjøen blir mye brukt til bading om sommeren.
Stedet har næringsvirksomhet innen dagligvarehandel og fungerer som et sentrum for Engerdal. Det er også tennisbane, fotballbane og bilcrossbane på stedet. Et par kommunale og statlige institusjoner finnes også der, som sykehjem, helsesenter og asylmottak. Det gamle lageret til samvirkelaget (COOP) har blitt et nytt bibliotek og ungdomshus. Samfunnshuset «Fjellvang» er scene for bl. a. «Drevsjørevyen» og den lokale bingoen. Kommunens største sagbruk, Drevsjø Trelast, befinner seg også på Drevsjø. Drevsjø kirke befinner seg på toppen av «kirkebakken», midt i Drevsjø sentrum. Den er også den eldste kirka i kommunen.

Kulderekord

Drevsjø innehar kulderekorden for Hedmark fylke på -47,0 °C, satt den 10. januar 1987.
Karun 4-demningen

Karun 4-demningen er en demning med et vannkraftverk under bygging i den trange og fjellpregede elva Karun i provinsen Chahar Mahaal og Bakhtiari i det sørvestre Iran. Den skal bli ferdig for produksjon i 2009 eller 2010, etter byggearbeider som har pågått siden 1993. Demningen vil få en installert vannkrafteffekt på først 1 000 MW (fire turbiner), og etter hvert 2 000 MW, fordelt på 8 turbiner. Årsproduksjonen i første fase blir 2,1 TWh.
Demningen blir en av verdens høyeste – en 230 meter høy og 440 meter lang buedam – som demmer opp 2 190 mill. m³ vannmasser. Vannstrømmen i avrenningen blir på inntil 8 600 m³/sek. Oppdemmingen av vannmassene var på det nærmeste fullført i 2008.
Vannets kretsløp

Vannets kretsløp, også kjent som den hydrologiske syklusen, er den kontinuerlige bevegelsen vann har i jordatmosfæren. Denne drives av solenergien og er nødvendig for alt liv på jorda. Når vannet beveger seg gjennom kretsløpet veksler det mellom fasene flytende, fast stoff og gass. Vannet beveger seg fra vannlager til vannlager, for eksempel fra elv til hav, gjennom prosessene fordampning, nedbør, infiltrasjon, avrenning og underjordisk vannstrøm.

Vann som forsvinner i et geologisk perspektiv

I den aller øverste del av atmosfæren vil det være vann som via kjemiske prosesser har gått over til hydrogen. Her vil det være hydrodynamiske vinder eller strømninger som får svært lette partikler som hydrogen til å oppnå unnslipningshastighet. Når hydrogenet da slipper ut i det ytre rom vil det ikke møte andre gasser som fanger det opp. Resultatet blir at 3 kg hydrogen forsvinner fra atmosfæren hvert sekund. At stoffer fra en planet slipper ut i verdensrommet er kjent som planetarisk vind.

Effekten på klimaet

Vannets kretsløp drives av solenergi. 86% av den globale fordampningen  skjer fra havene, og fordampningen reduserer temperaturen der. Uten den avkjølende effekten som fordampning gir ville drivhuseffekten ført til mye høyere temperaturer, opp mot 67°C, og en mye varmere planet.
Mesteparten av solenergien varmer opp havene i de tropiske strøkene. Derfra stiger vanndampen opp i atmosfæren og vinder fører den bort fra tropene. Det meste av denne vanndampen kondenserer til regn i den intertropiske konvergenssonen. Dette frigjør latent varme, noe som igjen bidrar til den atmosfæriske sirkulasjonen.
Impulskort

Impulskort er et elektronisk engangskort som tilbys av Vy og Ruter i Oslo og Akershus, som en del av billettsystemet Flexus.
Høsten 2010 ble impulskort for første gang testet blant trafikanter. Kortet ble fra starten solgt med enkeltbilletter i et begrenset antall billettautomater, men selges deretter fra alle Ruters billettautomater. Også 24-timersbillett og «rufusbillett» (gruppebillett for barnehager og grunnskoleklasser) tilbys på impulskort.
Et impulskort må leses av i en Flexus-leser («aktiveres»/«valideres») før det fungerer som gyldig billett. En enkeltbillett på et impulskort virker på samme måte som stemplede, papirbaserte enkeltbilletter, med gyldighet i én time fra stempling eller aktivering. Det samme gjelder 24-timersbillett, bare med gyldighet i 24 timer fra stempling/aktivering.
Det er umulig å se på kortet når billetten i det utløper. Ved bruk som overgangsbillett må man derfor lese av kortet på en kortleser om man vil forsikre seg om at man har gyldig billett. På busser og trikker må dette gjøres etter at man har gått ombord. Dersom billetten på kortet er utløpt og man dermed ikke har gyldig billett, må dette kjøpes hos føreren. Enkeltbilletter ombord er priset høyere enn på andre utsalgssteder. Det er selvfølgelig også mulig å ha med seg flere forhåndskjøpte enkeltbilletter som man kan benytte om billetten er utløpt.
På grunn av store forsinkelser i innføringen av Flexus-systemet er impulskortene Ruter benyttet fra starten av, foreldet. De ble laget før Ruters tid, og var utstyrt med gammel Sporveiene-logo og foreldet nettadresse. Ruter valgte likevel å ta kortene i bruk, da det er kostbart å produsere nye. I 2012 fikk nye opplag av kortet nytt design.
Mediet som benyttes for impulskortene er et papirbasert, kontaktløst smartkort.
Karate under Stillehavslekene 2003

Karate under Stillehavslekene  2003. Karate var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tredje gangen som karate var med på programmet under stillehavslekene. Ny-Caledonia ble beste nasjon med ti gullmedaljer foran Fiji med fire.
Gudmund

Etymologi

Gudmund har opprinnelse i norrøne Guðmundr som er dannet av navneleddene guð, «guder», og mundr, «vern», «beskytter» eller «gaver». Guthmund er den gammeldanske formen av navnet og Gudhmund den gammelsvenske formen.
Navnet har gitt opphav til flere etternavn: danske Gudmundsen, svenske Gudmundsson og islandske Guðmundsson.
Baddereidet

Baddereidet er et eid i Kvænangen kommune i Troms. Det går mellom bygda Undereidet ved Badderfjorden i vest og Burfjorddalen i øst. Det høyeste punkt på Baddereidet ligger cirka 250 meter over havet.
Europavei 6 går over eidet. Veien forlater Badderfjorden og stiger ganske bratt opp fra Undereidet. Østsiden av Baddereidet ned mot Burfjorddalen er betydelig slakere.
På toppen av eidet, vest for E6, ligger en foretrukket og barnevennlig skibakke med slake løyper og en meget god plassering i forhold til sol og vind. Det går løype herfra til Burjord idrettsplass i Burfjord. Om sommeren ligger det flere utsalgssteder for samisk duodji (salgstelt og -buer) ved E6.
Leirraset på Borregaard

Leirraset på Borregaard inntraff ved Sarpsfossen natten mellom 14. og 15. februar 1702. På Borregaard Hovedgård hadde man sendt bud etter jordmor, fordi fruen på gården hadde veer. Jordmora så at marka hadde slått sprekker og låven var i ferd med å falle sammen. Herskapet og tjenestefolket ble varslet og en evakuering av gården tok til. Herskapet reddet seg inn på sikker grunn vestafor gården, men fikk bare med seg en jernbeslått kiste med noe sølv i og noen dokumenter. Fruen på Borregaard ble rodd over til Hafslundsøy og tatt med til Hafslund. Tjenestefolkene som forsøkte å løsgjøre og redde dyra, hadde små muligheter til å redde seg. Det omkom 15 personer og nærmere 200 dyr under leirraset. Raset hadde en lengde på 380 meter og en største bredde på 340 meter, og hadde fjernet store deler av «Sarpetangen». Bakkanten av rasgropa lå bare 70 meter fra Lambrechts bukt i Glomma.
Det laveste punktet i dag mellom rasgropa og Glomma nord for fossen, er undergangen der Glommastien går under jernbanen. Dette punktet ligger 11 meter høyere enn elva på oppsiden ved normal vannføring. Under Storofsen i 1789 gikk elva 10 meter over vanlig vannstand mange steder lenger inn på Østlandet, men flommen ble ikke like stor her nede ved Sarpsborg. Under Vesleofsen i 1995 ble det lagt ut sandsekker i undergangen her. Hvis Glomma hadde rent over her, kunne en voldsom katastrofe blitt resultatet. På dette stedet er det bare løsmasser og ingen fjellterskel som i Sarpsfossen. Hvis elva fikk grave ut her, kunne store områder inkludert Gamlebyen i Fredrikstad, blitt skylt på havet. Elva ville fått nytt løp gjennom Sarpsborg, og terrenget ville blitt omskapt både ovenfor og nedenfor. Et liknende scenario fikk utspille seg ved Ragundasjön i Sverige den 6. juni 1796. Her hadde folk i beste mening forsøkt å endre elvas utløp fra Ragundasjön, med den følge at elva eroderte seg gjennom sandåsen og hele sjøen ble tømt i en gigantisk flom.
Jailhouse Rock (sang)

«Jailhouse Rock» er en amerikansk sang, skrevet av Jerry Leiber og Mike Stoller. Den ble først en hit for Elvis Presley. Han spilte inn sangen 30. april 1957. Den ble utgitt på singlen RCA Victor 24. september 1957 for å sammenfalle med utgivelsen til Presleys spillefilm Jailhouse Rock.
Versjonen til Presley er # 67 på Rolling Stones liste over The 500 Greatest Songs of All Time og ble kåret til én av The Rock and Roll Hall of Fame's 500 Songs that Shaped Rock and Roll.

Utgivelser og listeplasseringer

Singlen (med dens B-side «Treat Me Nice», var en amerikansk # 1-hit i syv uker høsten 1957 og en britisk # 1-hit i tre uker i begynnelsen av 1958. I tillegg lå «Jailhouse Rock» ei uke på toppen av countrylisten. og på andreplasse på R&B-listen.
Også i 1957 var «Jailhouse Rock» ledesangen på en EP-plate, sammen med andre sanger fra filmen: «Young and Beautiful», «I Want to be Free», «Don't Leave Me Now» og «(You're So Square) Baby I Don't Care». Den lå øverst på magasinet Billboards EP-liste. 
I 2005 ble sangen gjenutgitt i Storbritannia og lå på førsteplassen på den britiske singlelisten i ei uke. Sangen, som er et eksempel på en enkel verseform, solgte til slutt i fire millioner eksemplarer i USA og fikk en dobbelt plantinaplate-sertifisering av the RIAA.

Figurer og temaer

Noen av figurene, som ble nevnt i sangen, var virkelige personer. Shifty Henry var en velkjent musiker fra Los Angeles, California, ikke en kriminell. The Purple Gang var en virkelig mobb. Sad Sack var et klengenavn i den amerikanske hæren under den andre verdenskrig for en taper, som også ble navnet på en tegneseriefigur.

Mulig inspirasjonskilde

Sangen og Elvis' berømte fremførelse av den i filmen bærer en bemerkelsesverdig likhet med temaet og fremførelsen av en sang med tittelen «Rock Around the Rockpile» fra filmen The Girl Can't Help It, som hadde premiere ett år tidligere. I den fremførelsen forsøkte en skurk, spilt av Edmond O'Brien, å unnslippe et mordforsøk ved å hoppe opp på scenen og synge teksten «rock, rock, rock around the rockpile», mens han ble backet av The Ray Anthony Band, kledd i stripete fangedrakter. O'Brien inkluderte til og med noe av hofteroteringene og beinbevegelsene, som Elvis ble berømt for. Angivelig hadde produsentene ønsket Elvis i The Girl Can't Help It, men Elvis' manager Oberst Tom Parker hadde forlangt for mange penger.
To ukreditterte komponister i filmen, Hugo Friedhofer og Lionel Newman, hadde også skrevet noe av musikken i Elvis' klassiske film, Love Me Tender, samme år (1956).

Finsk versjon

Kari Tuomisaari har skrevet en finsk tekst. Den finske tittelen er «Kotihipat».
Vestens rose

«Vestens rose» er opprinnelig en tysk slager av Scharfenberger og Feltz, som ble gjort kjent i Norge med gruppa De Syngende Husmødre på deres debutplate De syngende husmødre. Den er skrevet i skillingsvisestil, og kan minne litt om de gamle visene. Den norske teksten er skrevet av Pio Larsen.
Roald Stensby med Sigurd Jansens orkester spilte inn «Vestens rose» på singlen CUE 2 i 1963.
Den finnes også på LP-platen Møt Kjell Finnestad & The Teddy Boys (Mini Troll TSLP 303, 1969).
NM i bandy for damer 2007

Det 24. Norgesmesterskapet i bandy for damer ble vunnet av Stabæk etter finaleseier 6-5 over Nordre Sande. Ready vant seriespillet. Nordre Sandes Helle Lillejord ble kåret til årets spiller.
Einar Bjørnson

Familie

Mens Dagny Bjørnson giftet seg med den tyske forleggeren Albert Langen, giftet Einar seg i 1894 med Langens søster Elsbeth (Elisabeth). Bjørnstjerne Bjørnsons datter Bergliot giftet seg med Venstre-politikeren Sigurd Ibsen, Henrik Ibsens eneste sønn. På denne måten ble det skapt en sammensveiset familie av Bjørnson-er, Ibsen-er og Langen-er. Dagny giftet seg seinere med Georges Sautreau, Bjørn med  Jenny Dahl Sandberg og Ingeborg Mathilde Laura Bjørnson.
Einar og Elsbeth Bjørnson fikk barna Bjørn Albert Bjørnstjerne Bjørnson og Dagny Bjørnson Gulbrandsson. Datteren giftet seg med karikaturtegneren Olaf Gulbrandsson.
Nostril-piercing

Historie

Nostril-piercingen er ofte assosiert med India, ble også mye brukt i Pakistan og Bangladesh. I Nord-India der utsiden av venstre neseflipp og i Sør-India der utsiden av høyere neseflipp vanligvis blir pierced, ble dette gjort blant annet for å gjøre fødsler lettere etter læren Ayurveda. Nostril-piercingen i India blir ansett som et merke på sosial status og skjønnhet, samt til ære for Parvati på 1600-tallet.
I 1960- og 1970-årene ble nostril-piercingen introdusert for land i vesten gjennom hippiekulturen. Utover 1980- og 1990-årene tok punkkulturen opp moten, og i dag er denne piercingtypen populær i land som USA, England, Canada, Karibia og Australia, der den er like vanlig på høyere som på venstre neseflipp. Nostril-piercingen blir utført på både menn og kvinner, likevel er den mest vanlig blant menn.

Risikoer

Man mener at fem av åtte med denne piercingen har fått hyppigere plager dersom de har allergier, som for eksempel pollenallergi.

Smykke

Det vanligste smykket å bruke på en nostril-piercinger er en ballukkingsring men også spesialsmykket nostril screw benyttes i stor grad.
Sportsklubben Falken (Trondheim)

Sportsklubben Falken er en skøyteklubb fra Trondheim, stiftet 9. februar 1925. Klubben er samarbeidspartner med organisasjonen MOT.
Stewart McKimmie

Spillerkarriere

McKimmie begynte sin karriere hos Dundee FC i 1980, hvor han fikk 81 seriekamper fordelt over tre sesonger. I 1983 ble han hentet til hjemklubben Aberdeen FC av Alex Ferguson som en tenkt erstatter til Stuart Kennedy, som ble tvunget til å legge opp på grunn av en alvorlig kneskade. Like etter at han kom til klubben var han med på å vinne UEFA Super Cup 1983, i tillegg til at han i de påfølgende sesongene var med på å vinne to seriemesterskap (1984 og 1985), tre cupmesterskap (1984, 1986, 1990) og tre ligacupmesterskap (1985, 1989, 1995). I de siste årene i klubben var han også lagkaptein.
I 1997 forlot McKimmie Aberdeen til fordel for Dundee United FC, hvor han kun fikk ti seriekamper frem til 1998, da han la opp som aktiv fotballspiller. McKimmie var siden spaltist i den skotske avisutgaven av Evening Express.

Internasjonal karriere

McKimmie fikk sin landslagsdebut for Skottland i en kamp mot England i mai 1989. Han ble deretter valgt ut til den skotske troppen under VM i fotball 1990 av landslagstrener Andy Roxburgh, hvor han spilte i to kamper mot henholdsvis Costa Rica og Brasil. Han ble også tatt ut i Skottlands to påfølgende EM-sluttspill, både i EM i fotball 1992 hvor han fikk spille alle tre gruppekamper, og i EM i fotball 1996 hvor han spilte mot henholdsvis Nederland og England. Hans siste av i alt 40 landskamper totalt kom mot nettopp England i dette siste mesterskapet.
Explora Petroleum

Explora Petroleum AS var et uavhengig norsk oljeselskap med fokus på letevirksomhet på norsk kontinentalsokkel. Administrerende direktør var John R. Pickard. Selskapet hadde kontor i Stavanger. Selskapet hadde 10 ansatte i februar 2012, og ble prekvalifisert som lisenshaver på norsk sokkel senere samme år. Selskapet var finansiert av private equity-selskapet Warburg Pincus med 150 millioner amerikanske dollar.
Selskapet ble i 2015 kjøpt av North Energy for 2,5 millioner amerikanske dollar.
Gråkrontrane

Taksonomi

Tranefamilien består av to distinkte underfamilier; krontraner (Balearicinae) og egentlige traner (Gruinae). Fossile funn daterer Balearicinae tilbake til eocen (54–37 millioner år før vår tidsregning), og så mange som elleve arter er kjent fra Europa og Nord-Amerika de siste 50 millioner årene. De to eneste nålevende artene er imidlertid endemiske for Afrika og tåler dårlig kulde, noe som har ført til at forskerne tror kaldere klima førte til at andre arter i denne underfamilien døde ut.

Beskrivelse

Gråkrontraner blir normalt omkring 100–110 cm høy og veier typisk 3–4 kg. Enkeltindivider kan imidlertid bli opp mot 122 cm høye. Vingespennet utgjør cirka 180–200 cm og nebbet er relativt kort. Arten skiller seg fra svartkrontrane (B. pavonina) gjennom å ha lysere nakke, fysisk større strupesekk (som er rød), og kinnflekkene er enten dominerende hvit med en rød flekk øverst (regulorum) eller flekkvis hvit og rød (gibbericeps). Fjærdrakten er hovedsakelig skifergrå, med større innslag av hvite, gule og røde felter på bakkroppen. Arten har ei distinkt prydkrone av gule til guloransje strålignende fjær. Pannen og issen har tettvoksende sorte fjær. Øynene har blekgrå til blekblå iris.

Habitat

Arten trives primært på en blanding av våtmark, åpent gressland og savanne knyttet til elvebanker og naturlige eller kunstige dammer. Det naturlige habitatet blir imidlertid stadig mer fragmentert. I Øst-Afrika er arten nå derfor mest vanlig i menneskelig modifiserte landskapsområder, som på beitemark og åkerlandskap og annet landskap med kunstig vanning, for eksempel kvegfarmer, noe som ofte fører til konflikt med menneskene.

Atferd

Gråkrontraner er sesongflyttere og gjør kun korte trekk i forbindelse med regntiden, tilgangen på reirplasser og mat. Hekketiden tilpasses sesongen og varierer med regnet. Arten hekker parvis solitært, men hviler i sosiale grupper på 20–200 individer om natten.
Redet bygges som regel i eller i grensen mot våtmark; bare sjelden i trær. Det består av ulike gresstyper og starr som danner en rund, flat haug, typisk omgitt av cirka 1 m høy akvatisk vegetasjon og inntil 1 m dypt vann. Hunnen legger 1–4 egg som ruges i 28–31 dager. Avkommet blir flygedyktige etter cirka 56–100 dager og regnes som produktive fra dem er omkring tre år gamle, men de hekker sjelden før de er omkring 4–6 år gamle.
Xerez CD

Xerez Club Deportivo er en spansk fotballklubb fra Jerez de la Frontera i Andalucía som spiller i Segunda División B. Klubben ble stiftet 24. september 1947. Sesongen 2009/2010 spilte klubben for første gang i den spanske toppserien, La Liga. Det endte med sisteplass i ligaen, etter å ha fått 34 poeng på 38 kamper. Klubben rykket dermed ned til Segunda División.
Xerez CD spiller sine hjemmepamper på Estadio Municipal de Chapin. Stadion ble åpnet i 1988, og har en kapasitet på 20.253.